Niin on Jumala maailmaa rakastanut, että Hän antoi ainoan Poikansa, -
ettei yksikään, joka Häneen uskoo, hukkuisi. Joh. 3:16.
MUUTOS
Olen perheestä, jossa vanhemmat kävivät seurakunnassa -
ja ottivat usein minut ja veljenikin mukaan.
Olin yhdentoista, kun isäni hukkui traagisesti.
Siitä jäi elämääni hyvin suuri tyhjä kohta.
Myöhemmin yritin täyttää sitä tyhjää paikkaa.
Teini-iässä menetin joitakin ystäviä -
jouduttuani riitoihin heidän kanssaan.
Vähän vanhempana aloin käydä yökerhoissa -
ja huvitella muiden nuorten tapaan.
Totuin sellaiseen elämään.
Uskoin, että Jumala on olemassa ja tiesin jotakin Hänestä.
Vaikeuksissa rukoilin Häntä ja sain myös vastauksia rukouksiin.
Minulla ei ollut vielä henkilö- kohtaista suhdetta Jumalaan.
Opiskelin yliopistossa. Kerran olin kavereiden kanssa yökerhossa.
Yhtäkkiä minua alkoi ahdistaa.
Tajusin olevani väärässä paikassa. Sydämessä oli tyhjyys.
Päätin, etten jäisi sinne enää hetkeksikään.
Toivotin toisille hauskaa iltaa ja lähdin.
Vähän myöhemmin olin kotona siivoamassa.
Se oli vielä opiskeluaikaa.
Olin laittanut radion päälle ja kuuntelin -
kristillistä Perheradio-kanavaa.
Suorassa lähetyksessä nuoret puhuivat -
Jeesuksesta Kristuksesta, elävästä Jumalan Pojasta.
Aloin kuunnella ohjelmaa tarkkaavaisesti.
Nuoret puhuivat Jumalan Pojasta, -
joka syntyi maailmaan ja eli täällä, kuten me ihmiset.
Hän syntyi tänne sovittaakseen meidät elävän Jumalan kanssa.
Jeesus kuoli minun syntieni tähden ristillä -
ja maksoi syntivelkani.
Silloin tajusin, että tarvitsen lunastusta, jota Jeesus tarjoaa.
Kävin kyllä kirkossa. Äitini oli kutsunut minut -
erääseen pieneen baptistiseurakuntaan.
En elänyt arkipäivinä sitä elämää, -
josta kirkossa sunnuntaina puhuttiin.
Halusin, että Jeesus tulisi sydämeeni asumaan -
sillä tavoin, mistä nuoret puhuivat.
Sitten he sanoivat, että he rukoilevat niiden puolesta, -
jotka tahtovat ottaa Jeesuksen vastaan.
Minä halusin vastaanottaa Jeesuksen sydämeeni.
Halusin elämääni muutoksen.
Jätin siivouksen kesken ja polvistuin.
Otin Jeesuksen vastaan Herrakseni ja Vapahtajakseni.
Pyysin anteeksi syntejäni.
Pyysin Häntä tulemaan elämääni ja puhdistamaan sydämeni.
Siitä lähtien elämäni alkoi selvästi muuttua.
Aloin käydä useammin seurakunnassa.
Jumala avasi minulle tien ja sain ruveta tekemään lapsityötä.
Minusta tuli pyhäkoulunopettaja.
Sinä päivänä, kun olin ottanut Jeesuksen vastaan, -
Jumala oli sanonut minulle: "Ilman minua et ole mitään."
Ymmärsin nyt palvelevani Jumalaa ja ilahduttavani Häntä sillä!
Siksi me olemme syntyneet maan päälle, -
että voisimme tuoda kunniaa Jumalalle palvelemalla Häntä.
Vuodet kuluivat.
Sydämessäni oli kaipaus saada perhe.
Halusin mennä naimisiin.
Kuten kerroin, olin menettänyt isän ollessani vielä lapsi.
Nuorelle tytölle se on suuri menetys. Hän tarvitsee isää, -
joka tukee häntä ja antaa turvaa.
Olin pyytänyt ja etsinyt, mutten ollut löytänyt.
Kaipasin aviopuolisoa, joka olisi uskossa.
Olin nähnyt seurakunnissa, -
että uskovien avioliitot olivat eheämpiä.
Avioliitoissa oli rakkautta, jota olin etsinyt koko elämäni.
Sitten Jumala näytti minulle erään miehen.
Hänen olemuksensa ja luonteensa oli juuri sellainen, -
mitä olin kaivannut.
Sellaisen miehen halusin aviopuolisoksi ja lasten isäksi.
Hän oli sellainen suuri ja turvallinen.
Kului kaksi vuotta ennen kuin voimme aloittaa seurustelun.
Jumala kuuli rukoukset. Pyydettyäni Jumalalta, -
että Hän muuttaisi elämäni, se todella alkoi muuttua.
Hän antoi minulle puolison, jota olin sydämestäni ikävöinyt.
Ennen naimisiin menoa jouduin onnettomuuteen -
ja sain vamman selkärankaan. Olin vaarassa joutua pyörätuoliin.
Mutta usko Jumalaan auttoi selviämään siitä.
Saimme mennä naimisiin onnellisina.
Sitten lääkärit kertoivat meille, ettemme saisi lapsia.
Uskoimme Jumalan sanaan, joka kertoi, -
että kaikille, jotka kääntyivät Jeesuksen puoleen, Hän vastasi.
Hän auttoi tarpeissa, vaikeuksissa ja myös sairauksissa.
Rukoilimme ja uskoimme, että siihen, -
mikä on sanottu Jumalan sanassa, voi luottaa.
Nyt meillä on kaksi pientä, rakasta lasta.
Olivatpa olosuhteet mitkä tahansa, Jumala auttaa niistä yli.
Jos luottaa elävään Jumalaan, Hän ei jätä koskaan häpeään.
Hän antaa sinulle voiman edetä päivä ja hetki kerrallaan.
Sisälläsi on rauha, vaikka olisit keskellä myrskyä.
Emme tiedä, mitä huominen päivä tuo mukanaan -
ja millaisia vaikeuksia tulevaisuudessa voi olla.
Jumala antaa rauhan ja voiman kohdata kaikki tilanteet.
Suomennos: Marita Jaakkola